Subway Restaurants

SUBWAY®, známy aj ako Subway, je americká sieť franchisingových reštaurácií rýchleho občerstvenia, ktorá predáva hlavne tzv. ponorkové sendviče (názov je odvodený od ich tvaru ako ponorka)(submarine sandwich), známe ako SUBy (SUBs), šaláty, wrapy a cookies. Vlastní ju spoločnosť Subway IP, Inc. Subway je najrýchlejšie rastúca frančízingova sieť na svete. Na svete existuje vyše 44 843 frančízingových reštaurácií v 112 krajinách k januáru 2017, vrátane Slovenska. V súčasnosti je Subway najväčšia svetová sieť reštaurácií podľa počtu reštaurácií a počtu predaných jednotiek. K augustu 2019 je na Slovensku 22 reštaurácií Subway, z toho 13 sa nachádza v Bratislave.

Hlavná medzinárodná centrála spoločnosti sa nachádza v meste Milford v štáte Connecticut, USA. Vo svete má niekoľko ďalších regionálnych centier a 12 tréningových centier pre budúcich frenčízantov. V roku 2015 oslávil SUBWAY® 50. výročie od svojho založenia.

História  	

V auguste roku 1965 si Fred DeLuca požičaľ od rodinného priateľa Petra Bucka tisíc dolárov, aby si mohol založiť reštauráciu "Pete's Super Submarines" a predávať sendviče v meste Bridgeport a v nasledujúcom roku spolu založili spoločnosť Doctor's Associates Inc., čím položili základ budúcej frančízingovej sieti reštaurácií.

Dôvodom založenia prvej reštaurácie bola snaha vtedy sedemnásťročného DeLucu získať dostatok financií na zaplatenie školného vysokoškolského štúdia psychológie. Rodinný priateľ Peter Buck, ktorého DeLuca požiadal o pôžičku, mladého Fredovi požičal tisíc dolárov s podmienkou, že na celé školné si musí sám zarobiť investovaním tejto pôžičky. Fred sa rozhodol, že tieto prostriedky získa otvorením reštaurácie predávajúcej sendviče. Prvý deň otvorenia predal 312 sendvičov. Tým, že Peter Buck mal doktorát z fyziky a Fred sa pripravoval na štúdium psychológie, ako názov spoločnosti zvolili názov Doctor's Associates Inc.

Už o rok neskôr si spoločne otvorili ďalšiu reštauráciu a rovnako skrátili názov reštaurácií na Subway a predstavili prvé logo. Fred a Peter si čoskoro osvojili správne riadenie podniku, a uvedomovali si, ako je dôležité zákazníkovi poskytnúť skvele pripravený, kvalitný produkt a perfektný zákaznícky servis. Zároveň dokázali držať prevádzkové náklady na nízkej úrovni a vyhľadávali dobré lokality pre otvorenie ďalších reštaurácií. Inšpirovaní úspechom si stanovili cieľ otvoriť počas 10 rokov 32 nových reštaurácií.

Ich cieľ, do roku 1975 mať otvorených 32 reštaurácií sa im nedarilo napĺnať, nakoľko do roku 1974 bolo otvorených len 16 vlastných reštaurácií. Uvedomujúc si, že sa im nepodarí splniť stanovený cieľ, začali sa obzerať po nových možnostiach expanzie a zamerali na na frančízing. V roku 1981 už bolo otvorených 200 reštaurácií, o rok neskôr ich už bolo 300. Ďalším míľnikom bol rok 1987 kedy už bolo otvorených 1000 reštaurácií aj mimo USA, v krajinách ako Bahrajn, Portoriko, Kanada, Bahamy. V roku 2007 SUBWAY® prekonal McDonald's v počte otvorených reštaurácií vo svete.

Od roku 2007 sa Subway pravidelne umiestňuje v rebríčku Top 500 Frančízingových konceptov sveta podľa magazínu Entrepreneur. V roku 2012 sa umiestnil na 2. priečke. Rovnako sa umiesnil na 2. priečke v rebríčku "Najrýchlejšie rastúcich frančízingových konceptov" a "Globálnych frančíz". V roku 2015 sa umiestnil na 4. mieste.

Subway vo svete  	

K januáru 2017 je Subway prítomný v 112 krajinách. Okrem iného je Subway vo svete známy aj umiestňovaním reštaurácii na netradičných miestach, pričom až 20% reštaurácií funguje na netradičných lokalitách. Medzi netradičné lokality patria napríklad nemocnice, letiská, zábavné parky, autobusové a vlakové stanice, benzínové pumpy, kasína, hypermarkety, štadióny, školské jedálne, americké vojenské základne vo svete. Medzi najnetradičnejšie lokality patrí určite reštaurácia v kostole v Buffale, reštaurácia na výletnej lodi MS Stolzenfels, Medzi rokmi 2010 až 2013 bola reštaurácia Subway umiestnená priamo na stavbe One World Trade Center v New Yorku, pričom reštaurácia sa s pribúdajúci podlažiami budovy posúvala vyššie až na 105 poschodie.

Subway na Slovensku 

V súčasnosti sa na Slovensku nachádza 22 reštaurácií Subway z toho jedna reštaurácia sa nachádza na netradičnej lokalite – v akvaparku v Senci a jedna na benzínovej stanici v oblasti Nitra – Kynek. 11 reštaurácií sa nachádza vo food courtoch obchodných centier. 13 reštaurácií Subway sa nachádza v Bratislave. Ďalšie reštaurácie sú v mestách Košice 2x, Žilina, Trnava, Banská Bystrica, Nitra, Trenčín a Senec. V histórii slovenských reštaurácií Subway došlo k zatvoreniu niekoľkých reštaurácií – v Bratislave, Nitre, Žiline, Trenčíne, Košiciach a v Banskej Bystrici.

Lokality a špecifiká slovenských reštaurácií Subway:

Frančízing a otvorenie vlastnej reštaurácie 
Frančízantom Subway môže byť každá osoba, ktorá prejde výberovým konaním, absolvuje tréning v jednom zo svetových výcvikových stredísk a má dostatočný kapitál pre otvorenie a prevádzkovanie reštaurácie. Tak ako ani u iných frančíz, predchádzajúce znalosti z gastronómie nie sú potrebné, budúci frančízant je vždy dôkladne vyškolený. Frančízantovi je pravidelne, počas celej doby spolupráce poskytovaná podpora a poradenstvo. Potenciálny záujemcovia majú pravidelne, každé 3 mesiace, možnosť zúčastniť sa informačného seminára, kde získajú podrobnejšie informácie. Aktívne Subway hľadá frančízantov do miest Prešov, Poprad, Martin, Liptovský Mikuláš, Zvolen, Žilina, Košice a Bratislava.

Produkty 
Sieť Subway sa zameriava predovšetkým na sendviče, ktoré sú pripravované pred očami zákazníka, presne podľa želania zákazníka. Skladajú sa z čerstvo upečeného pečiva, mäsovej, či vegetariánskej alebo vegánskej náplne, bohatej zeleninovej oblohy, syra, omáčky, korenia a prípadne ďalších extra surovín (ako napríklad avokádo).

Každá reštaurácia Subway pečie viackrát denne vlastný chlieb, ktorý je základom všetkých sendvičov. Reštaurácia je zásobovaná hlbokozmrazeným cestom v tvare tyčinky. Toto cesto sa niekoľko hodín rozmrazuje, spracúva sa, kysne a následne sa pečie. Ide teda o tradičné, neurýchľované pečenie. Každá reštaurácia ponúka niekoľko variantov chleba – syr a oregano, sezamový, tmavý, svetlý, ovsený s medom. Každý sendvič môže byť pripravený ako wrap alebo šalát, prípadne v plochom chlebe (flatbread).

V cene každého sendviča je, okrem mäsa, zarátaná zelenina – šalát, paradajky, uhorka, zelená paprika, červená cibuľa, čierne olivy, jalapeňos, kyslé uhorky. Každý sendvič má svoju štandardizovanú receptúru, zákazník si však môže požiadať o väčšie množstvo zeleniny navyše bez ďalšieho príplatku. Jedinou extra prísadou zo zeleniny je avokádo. To platí rovnako pri výbere omáčky, či korenín.

Ponuka sendvičov sa podľa jednotlivých krajín mierne líši a zohľadňuje najmä náboženské obmedzenia (napríklad zákaz bravčového mäsa v islamských krajinách, alebo hovädzieho mäsa v Indii), ale aj chuťové preferencie v regiónoch. Na Slovensku je v aktuálne k februáru 2016 v ponuke nasledujúcich 17 sendvičov:

 Kurča Teriayki: kúsky kuracieho mäsa v teriayki omáčke
 Tuniakový: najemno nadrvený tuniak vymiešaný s nízkotučnou majonézou
 BBQ Rebierka: plátok bravčového mäsa s barbecue omáčkou
 Roastbeef: hovädzí roastbeef
 Kurací: plátky kuracieho mäsa
 Steak so syrom: Filadelfský steak (Philly steak) s cibuľou, paprikou a syrom
 SUBWAY Melt™: morčacia šunka, bravčová šunka a slanina
 Kuracia Fajita: kúsky kuracieho mäsa s jemne pikantným mexickým korením
 Morčacia Šunka
 Taliansky B.M.T.®: mix salám Genoa a Pepperoni a šunky, názov je skratkou Brooklyn-Manhattan Transit (prestupná zastávka metra v New Yorku), rovnako je to skratka pre Bigger. Meatier. Tastier.(Väčší. Mäsovejši. Chutnejší.)
 SUBWAY Club®: kombinácia morčacej šunky, bravčovej šunky a hovädzieho roastbeefu
 Spicy Italian: mix salám Genoa a Pepperoni
 Šunka
 Avokádový sendvič: sendvič s avokádom a zeleninou
 Veggie Delite®: čisto zeleninový sendvič
 B.L.T.: sendvič so slaninou
 Falafel: sendvič s obsahom vegánskeho falafelu

Subway je známy aj svojou ponukou malých sendvičov s obsahom menej ako 6g tuku, medzi ktoré patria: Kurča Teriayki, Roastbeef, Kurací, Morčací, Club®, Šunkaa Veggie Delite®. Tieto sendviče majú rovnako certifikáciu American Heart Association (Americké združenie pre zdravé srdce). Subway sa pravidelne umiestňuje na prvých priečkach v hodnotení obsahu nutričných hodnôt a podielu zeleniny v produktoch všetkých významných amerických sietí rýchleho občerstvenia.

Medzi základné produkty ďalej patria šaláty, wrapy a cookies, ktoré sa tiež pečú priamo reštaurácii.

Catering 

Každá reštaurácia ponúka možnosť cateringu, ktorý pozostáva z ponuky sendvičov, cookie a nápojov. Sendviče sú nakrájané na menšie porcie a podávané v špeciálnom obale, tzv. platter. Subway prostredníctvom cateringu zásobuje rôzne firemné stretnutia, teambuildingy, rodinné oslavy a podobne. Špecialitou pri cateringu je tzv. Gigantický sendvič, ktorého dĺžka sa pohybuje od  až do , na špeciálne objednanie však môže byť pripravený ešte dlhší, až niekoľkometrový gigantický sendvič.

Zaujímavosti 
 Subway a jeho sendviče sa objavili v rôznych filmoch, ako napríklad Austin Powers v Zlatom úde, The Coneheads, Just Friends, Smrtonostná zbraň, Ace Ventura 2: Volanie divočiny, Saving Silverman a ďalších. Rovnako v epizódach Friends, South Park, Jimmy Kimmel Live, The Ellen Degeneres Show, či viacerých epizódach Simpsonovcov.
 Celosvetovo reštaurácie Subway pripravia viac ako 4400 sendvičov každú minútu.
 V štandardnom Subway menu sa nachádza takmer 2 milióny rôznych kombinácií.
 Ak by sme umiestnili do radu všetky sendviče, ktoré Subway pripraví za rok, obtočili by sme Zem viac ako 13-krát.
 Malý sendvič, 6-inch, bol predstavený v roku 1977 a pôvodne sa volal "The Snak".
 V začiatkoch Fred DeLuca chodieval nakupovať čerstvú zeleninu do New Yorku, ktorú nakladal do svojho chrobáka Volkswagen Beetle, z ktorého demontoval všetky sedadlá okrem jedného.
 Subway začal piecť chlieb priamo v reštauráciách v roku 1983 a bol prvou sieťou, ktorá začala piecť čerstvé pečivo priamo v reštauráciách.
 Podľa informácií od dodávateľov je Subway najväčším spotrebiteľom mrazeného cesta na cookies na svete.
 Subway je najväčším nákupcom tuniaka a paradajok na svete v reštauračnom segmente.
 Slovo "subway" znamená v mandarínskej čínštine "chutí lepšie ako iné".
 Prvá reštaurácia mimo USA bola otvorená v Bahrajne.
 Čierne olivy podávané v Subway sú odrody Manzanillo a pochádzajú z Kalifornie alebo Maroka. Všetky olivy sú zbierané ručne.
 Reštaurácie Subway sa nachádzajú na 275 amerických vojenských základniach alebo objektoch v USA a vo svete. Jedna z nich sa nachádza priamo vnútri Pentagonu.
 Herec Jason Biggs, hlavná postava, Jim, vo filmoch Prci, prci, prcičky, kedysi pracoval ako Sandwich Artist.

Ocenenia 

 SUBWAY® Slovensko – držiteľ rekordu za najdlhší sendvič na Slovensku, dĺžka .
 2016 Franchise 500 Rankings, Enterpreneur, 5. miesto
 2015 Franchise 500 Rankings, Enterpreneur, 3. miesto
 2014 Franchise 500 Rankings, Enterpreneur, 3. miesto
 2013 Franchise 500 Rankings, Enterpreneur, 2. miesto
 2012 Franchise 500 Rankings, Enterpreneur, 2. miesto
 2015 Brandz 100 Brand Ranking, Milliward Brown, 40. miesto
 2011 Fast Food Survey – Top Service, Zagat, 1. miesto 
 2011 Fast Food Survey – Top Food, Zagat, 2. miesto
 2011 Fast Food Survey – Top Facilities, Zagat, 3. miesto

Referencie

Iné projekty 

Rýchle občerstvenie
Potravinárske podniky USA